Na osnovu člana 64 Zakona o privrednim društvima („Sl. list RCG“, broj 06/02 i „Sl. list CG“, broj 17/07, 80/08, 40/10, 36/11 i 40/11), člana 45 stav 1 tačka 14 Zakona o lokalnoj samoupravi („Sl. list RCG“, broj 42/03, 28/04, 75/05 i 13/06 i „Sl. list CG“, broj 88/09, 03/10, 73/10 i 38/12) i člana 42 stav 1 tačka 2 Statuta opštine Rožaje ( „Sl. list CG - opštinski propisi“, broj 9/11), Skupština opštine Rožaje, na sjednici održanoj 28.01.2016.godine, **d o n i j e l a je**

**O D L U K U**

**o osnivanju društva sa ograničenom odgovornošću**

**,, Agencija za projektovanje i razvoj“**

**I OPŠTE ODREDBE**

Član 1

Ovom Odlukom osniva se društvo sa ograničenom odgovornošću ,,Agencija za projektovanje i razvoj“ (u daljem tekstu: Društvo), kao jednočlano Društvo, radi obavljanja djelatnosti od opšteg interesa projektovanjem građevinskih i drugih objekata, vršenjem nadzora, revizijom i izvođenjem građevinskih i drugih objekata.

Član 2

Svi izrazi koji se u ovoj Odluci koriste za fizička lica u muškom rodu obuhvataju iste izraze u ženskom rodu.

**II ORGANIZOVANJE DRUŠTVA**

Član 3

Osnivač Društva je opština Rožaje (u daljem tekstu: Osnivač).

Društvo se osniva na neodređeno vrijeme.

Osnivač može donijeti u pisanoj formi odluku o prijemu novih članova i osnivača Društva.

O visini uloga iz prethodnog stava odluku donosi Osnivač.

O pristupanju osnivača ili lica društvu sačinjava se ugovor u pismenoj formi kojim se utvrđuju novi odnosi u Društvu.

Ugovor se prijavljuje nadležnom registarskom organu.

**III FIRMA I SJEDIŠTE**

Član 4

Društvo posluje pod punim nazivom.

Naziv društva je Društvo sa ograničenom odgovornošću ,, Agencija za projektovanje i razvoj “.

Sjedište Društva je u Rožajama, Ulica ,,Maršala Tita“ bb.

**IV OSNOVNI KAPITAL I ODGOVORNOST DRUŠTVA**

Član 5

Društvo samostalno istupa u pravnom prometu, zaključuje ugovore i vrši druge poslove u okviru svoje pravne i poslovne sposobnosti.

Društvo odgovara za obaveze prema trećim licima cjelokupnom svojom imovinom.

Osnivač odgovara za obaveze Društva do visine svog uloga.

Imovinu Društva čini:

Novčani ulog Osnivača u iznosu od 10.000,00 eura.

Nenovčani ulog koji čini: imovina u iznosu od 10.000,00 eura.

**V DJELATNOSTI**

Član 6

Djelatnost Društva je djelatnost od javnog interesa.

Društvu se povjerava obavljanje djelatnosti:

71.11 – Arhitektonska djelatnost

71.12 – Inženjerske djelatnosti i tehničko savjetovanje

41.10 – Razrada građevinskih projekata

41.20 – Izgradnja stambenih i nestambenih zgrada

42.11 – Izgradnja puteva i autoputeva

42.12 – Izgradnja željezničkih pruga i podzemnih željeznica

42.13 – Izgradnja mostova i tunela

42.21 – Izgradnja cjevovoda

42.22 – Izgradnja električnih i telekomunikacijskih vodova

42.91 – Izgradnja hidroobjekata

42.99 – Izgradnja ostalih građevina na drugom mjestu napomenutih

43.11 – Rušenje objekata

43.12 – Priprema gradilišta

43.13 – Ispitivanje terena bušenjem i sondiranjem

43.21 – Postavljanje električnih instalacija

43.22 – Postavljanje vodovodnih, kanalizacionih, klimatizacionih sistema i sistema za grijanje.

43.29 – Ostali instalacioni radovi u građevinarstvu

43.31 – Malterisanje

43.32 – Ugradnja stolarije

43.33 – Postavljanje podnih i zidnih obloga

43.34 – Bojenje i zastakljivanje

43.49 – Ostali završni radovi

43.91 – Krovni radovi

43.99 – Ostali nepomenuti specifični građevinski radovi

64.20 – Djelatnost hoding kompanija

64.30 – Povjerenički fondovi, investicioni fondovi i slični entiteti

64.99 – Ostale napomenute finansijske usluge, osim osiguranja i penzijskih fondova

68.10 – Kupovina i prodaja vlastitih nekretnina

68.20 – Iznajmljivanje vlastitih ili iznajmljenih nekretnina i upravljanje njima

68.31 – Djelatnost agencija za nekretnine

68.31 – Upravljanje nekretninama uz naknadu

70.10 – Upravljanje privrednim subjektom

71.20 – Tehničko ispitivanje i analiza

72.11 – Istraživanje i eksperimentalni razvoj u biotehnologiji

72.19 – Istraživanje i razvoj u ostalim prirodnim i inženjerskim naukama

74.10 - Specijalizovane dizajnerske djelatnosti

74.90 – Ostale stručne, naučne i tehničke djelatnosti4

77.32 – iznajmljivanje i lizing mašina i opreme za građevinarstvo

81.10- Usluge održavanja objekata

81.21 - Usluge redovnog čišćenja zgrada

81.22- Usluge ostalog čišćenja zgrada i opreme

81.30- Usluge uređenja i održavanja okoline

(djelatnosti su navedene u skladu sa Zakonom o klasifikaciji djelatnosti „Sl.list CG“ br. 18/11)

**VI FINANSIRANJE**

Član 7

Finansiranje djelatnosti koje imaju karakter djelatnosti od javnog interesa vrši se iz Budžeta opštine Rožaje, sopstvenih prihoda Društva, dotacija, donacija i drugih izvora u skladu sa zakonom.

Sredstva za obavljanje djelatnosti koje nemaju karakter djelatnosti od javnog interesa obezbjeđuju se iz sopstvenih prihoda Društva.

**VII UPRAVLJANJE DRUŠTVOM , ZASTUPANJE I PREDSTAVLJANJE**

Član 8

Društvom upravlja Osnivač na način i pod uslovima utvrđenim zakonom, ovom Odlukom i Statutom Društva.

Član 9

Osnivač Društva:

* daje saglasnost na Statut,
* daje saglasnost na statusne promjene,
* daje saglasnost na cjenovnik usluga koje utvrđuje Odbor direktora,
* daje saglasnost na imenovanje izvršnog direktora,
* imenuje i razrješava članove odbora direktora,
* daje saglasnost na godišnji program rada Društva,
* razmatra i usvaja godišnji izvještaj o radu Društva,
* daje saglasnost na promjenu naziva djelatnosti, sjedišta, osnovnog kapitala Društva,
* donosi Odluku o raspodjeli dobiti i načinu pokrića gubitka i
* donosi Odluku o promjeni oblika, restruktuiranju i dobrovoljnoj likvidaciji Društva.

Član 10

Organi Društva su Odbor direktora i izvršni direktor.

Član 11

Odbor direktora je organ upravljanja Društva.

Članovi Odbora direktora vrše svoju funkciju u interesu Društva i postupaju sa pažnjom dobrog privrednika.

Odbor direktora sastoji se od 3 člana predstavnika Osnivača.

Odbor direktora punovažno zasijeda i donosi odluke većinom ukupnog broja članova Odbora.

Član 12

Članovi Odbora direktora imenuju se na period od četiri godine uz mogućnost ponovnog imenovanja.

Član 13

Odbor direktora u funkciji upravljanja vrši sve obaveze u skladu sa zakonom a naročito:

- donosi Statut i druga akta Društva u skladu sa zakonom,

- utvrđuje poslovnu politiku Društva i donosi akta za njeno izvršavanje,

- usvaja godišnji program rada Društva,

- usvaja planove i programe iz oblasti za koje je Društvo osnovano,

- priprema izvještaj o radu Društva,

- predlaže Osnivaču smanjenje i povećanje osnovnog kapitala,

- predlaže Osnivaču raspodjelu dobiti i pokriće gubitaka,

- utvrđuje cjenovnik usluga i

- vrši i druge poslove utvrđene Zakonom, ovom Odlukom i Statutom.

- daje saglasnost na akt o sistematizaciji i organizaciji radnih mjesta.

Član 14

Izvršni direktor je organ rukovođenja Društva.

Izvršnog direktora imenuje Odbor direktora na osnovu javnog oglašavanja.

Postupak javnog oglašavanja u ime Osnivača sprovodi Odbor direktora.

Mandat Izvršnog direktora traje 4 godine uz mogućnost ponovnog imenovanja.

Član 15

Izvršni direktor:

* organizuje i vodi poslovanje Društva,
* zastupa i predstavlja Društvo,
* predlaže akte koje donosi odbor direktora i odgovoran je za sprovođenje odluka i drugih akata odbora direktora,
* odlučuje o pravima, obavezama i odgovornostima zaposlenih u skladu sa zakonom,
* odgovara za zakonitost rada Društva i
* donosi akt o sistematizaciji i organizaciji radnih mjesta.
* odlučuje o drugim pitanjima vezanim za tekući rad i poslovanje Društva u skladu sa ovom Odlukom, Statutom i drugim propisima.

Član 16

Statut Društva donosi Odbor direktora prije upisa u registar.

**VIII PRESTANAK DRUŠTVA**

Član 17

Društvo prestaje u slučajevima i pod uslovima propisanim zakonom.

**IX PRELAZNE I ZAVRŠNE ODREDBE**

Član 18

Imenovanje Odbora direktora Društva u skladu sa ovom Odlukom izvršiće se u roku od 30 dana od dana stupanja na snagu ove Odluke.

Član 19

Statut Društva donijeće se u roku od 30 dana od dana imenovanja odbora direktora.

Član 20

Lice ovlašćeno za upis Društva u Centralni registar Privrednog suda je opština Rožaje.

Član 21

Ova Odluka stupa na snagu danom objavljivanja u „Službenom listu Crne Gore - Opštinski propisi“.

Broj: 29

Rožaje, 02.02.2016.godine

**SKUPŠTINA OPŠTINE ROŽAJE**

Predsjednik Skupštine,

Husein Kurtagić, prof.